Namsosbanen

Namsosbanen eller Namdalsbanen er en nedlagt jernbanelinje mellom Mediå i Grong kommune og Namsos i Trøndelag fylke.

Anleggsarbeidet startet i 1922, og banen ble åpnet 1. november 1934. Banen har en lengde på 52 km. I 1978 ble persontrafikken på banen nedlagt. Godstrafikken til Namsos ble avviklet i 1999, på grunn av færre transporter og redusert økonomi.

Strekningen mellom Grong og Skogmo hadde transport av korntog til 2005. Turister kan låne dresin på campingplassen i Namsos for å sykle strekningen Namsos-Skage. Jernbaneverket beregnet i 2009 at en opprustning av Namsosbanen ville koste mellom 150 og 250 millioner kroner. Den 14. oktober 2010 ble Grong stasjon fjernstyrt og Namsosbanen var fra av signalteknisk ikke lenger en del av stasjonen. Banen ble da et sidespor til Grong . Regjeringen vedtok å legge ned banen i 2012. 

10. januar 2019 startet Bane NOR en høringsprosess om en nedleggelse. I 2020 ble det etablert en tursti på fire kilometer av jernbanetraseen i Overhalla.

Den 11. mai 2021 ble det lagt fram en stortingsproposisjon om endelig nedleggelse av banen. Den ble vedtatt av Stortinget samme år.https://www.regjeringen.no/no/aktuelt/namsosbanen-og-strekninga-rostedokka-pa-valdresbanen-tas-ut-av-det-nasjonale-jernbanenettet/id2848822/Prop. 193 S (2020-2021), Innst. 648 S (2020-2021). Stortinget. Besøkt 15. august 2024.

 Referanser 

 Litteratur 



 Eksterne lenker 

 Namsosbanen på jernbane.net
 Namsosbanen i OpenStreetMap

Kategori:Nedlagte jernbanestrekninger i Norge
Kategori:Jernbanestrekninger i Trøndelag
Kategori:Transport i Namsos
Kategori:Jernbanestrekninger åpnet i 1933
Kategori:1933 i Norge
Kategori:Byggverk i Namsos
Kategori:Trøndelags samferdselshistorie
Kategori:Opphør i 2021
Kategori:Byggverk i Overhalla
Kategori:Jernbanebyggverk i Grong
Kategori:Namsos' historie
Kategori:Overhallas historie
Kategori:Grongs historie